Breski bankamaðurinn Edi Truell sem stjórnar stórum lífeyrissjóð í London hefur stofnað félagið Atlantic Supergrid til að standa að fjármögnun raforkusæstrengs milli Íslands og Bretlands ef marka má umfjöllun Sunday Times . Charles Hendry , fyrrverandi orkumálaráðherra Bretlands , hefur nýlega tekið sæti í stjórn fyrirtækisins . Þar kemur fram að Truell hafi sett saman hóp alþjóðlegra fjárfesta til að fjármagna sæstrenginn . Í umfjöllun Times kemur fram að þar á meðal séu stórir lífeyrissjóðir sem geti komið að verkefninu .